《泗州南山赠吕少冯》
宋代·吴则礼

跛跛践危磴，行行把长萝。
抚兹都梁岑，睨彼淮水波。
花木春娬丽，杖屦吾蹉跎。
辇毂端不远，舟楫今如何。
寒泉聚阴窦，落景输阳坡。
求群有颉顽，捉臂无诋诃。
峰峦会撩客，腰脚强作魔。
送眺吴楚迥，遐想江湖多。
情亲故人健，齿脱老语讹。
拍手苍翠上，一笑忘负疴。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。